**Anexa nr. 6 la HCL\_\_\_**

**Procedura**

**de acordarea a scutirii de la plata impozitului/taxei pentru clădirile care,**

**potrivit legii, sunt clasate ca monumente istorice, de arhitectură sau arheologice, muzee ori case memoriale, cu excepţia încăperilor care sunt folosite pentru activităţi economice**

**Art. 1** Nu se datorează impozit/taxa pe clădiri în anul 2018, pentru clădirile care, potrivit legii, sunt clasate ca monumente istorice, de arhitectură sau arheologice, muzee ori case memoriale, cu excepţia încăperilor care sunt folosite pentru activităţi economice.

**Art. 2** Scutirea se acordă începând cu data de 1 ianuarie 2018, pe bază de cerere, persoanelor care deţin documente justificative şi care sunt depuse la Direcţia Impozite şi Taxe, până la data de 31.12.2017, inclusiv.

**Art. 3** Cererea de acordare a scutirii va cuprinde:

- Datele de identificare ale solicitantului;

- Elementele de identificare ale clădirii sau părţii din clădire pentru care se solicită acordarea scutirii;

- Temeiul de drept în baza căruia se solicită acordarea scutirii;

La cerere vor fi anexate următoarele documente:

- Declaraţia pe propria răspundere a contribuabilului sau reprezentantului legal al acestuia în care să se menţioneze următoarele informaţii:

- dacă clădirea pentru care se solicită scutirea de la plata impozitului/taxei are încăperi care sunt folosite pentru activităţi economice.

- toate activităţile desfăsurate în clădirea pentru care se solicită scutirea;

- actul de identitate/codul unic de înregistrare al proprietarului;

- actul de proprietate şi documentaţia cadastrală a clădirii;

- documentul justificativ emis de autoritatea/instituţia competentă prin care clădirea este clasată ca monument istoric, de arhitectură sau arheologic, muzeu ori casă memorială;

Documentele depuse vor fi certificate de conformitate cu originalul potrivit prevederilor art. 64 alin. (5) din Legea nr. 207/2015 privind Codul de procedură fiscală, cu modificările şi completările ulterioare.

**Art.4** Serviciile de specialitate vor efectua verificarea documentelor depuse şi vor întocmi un referat prin care se va propune acordarea sau respingerea scutirii.

**Art.5** Referatul va fi verificat de şeful serviciului şi aprobat de conducerea direcţiei.

**Art.6** Pe baza referatului de acordare a scutirii aprobat, se va proceda la operarea scutirii în evidenţa fiscală.

**Art. 7** Acordarea/ respingerea scutirii va fi comunicată beneficiarului în termen de 15 zile de la aprobarea referatului prevăzut la art.5.

**Art.8** În cazul în care după acordarea facilităţii fiscale, se constată că beneficiarul a indus în eroare organele fiscale prin declararea unor date nereale impozitul/taxa pe clădiri va fi recalculată începând cu data 1 ianuarie 2018.

**Art.9** Scutirea se acordă şi în cazul contribuabililor care au beneficiat de acestă facilitate în anul 2017, pe baza documentelor justificative aflate la dispoziţia Direcţiei Impozite şi Taxe.